CELEX: C2007/211/38
Language: mt
Date: 2007-09-08 00:00:00
Title: Kawża C-302/07: Talba għad-deċiżjoni preliminari mressqa mill-VAT and Duties Tribunal, Londra (ir-Renju Unit), fid- 29 ta' Ġunju 2007 — J D Wetherspoon PLC vs The Commissioners of Her Majesty's Revenue and Customs

8.9.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 211/20
            
         Talba għad-deċiżjoni preliminari mressqa mill-VAT and Duties Tribunal, Londra (ir-Renju Unit), fid-29 ta' Ġunju 2007 — J D Wetherspoon PLC vs The Commissioners of Her Majesty's Revenue and Customs
   (Kawża C-302/07)
   (2007/C 211/38)
   Lingwa tal-kawża: L-Ingliż
   Qorti tar-rinviju
   VAT and Duties Tribunal, Londra.
   Partijiet fil-kawża prinċipali
   
      Rikorrenti: J D Wetherspoon PLC.
   
      Konvenuti: The Commissioners of Her Majesty's Revenue and Customs.
   Domandi preliminari
   
               1)
            
            
               L-ittundjar ta' l-ammonti tal-VAT huwa rregolat biss mil-liġi nazzjonali, jew mid-dritt Komunitarju? B'mod partikolari, l-ewwel u t-tieni paragrafi ta' l-Artikolu 2 ta' l-Ewwel Direttiva (1) u l-Artikoli 11A(1)(a) u/jew 12(3)(a) u/jew l-Artikolu 22(3)(b), (fil-verżjoni ta' l-1 ta' Jannar 2004) tas-Sitt Direttiva (2) jikkonfermaw li l-ittundjar huwa rregolat mid-dritt Komunitarju?
            
         
               2)
            
            
               B'mod partikolari:
               
                           (i)
                        
                        
                           Id-dritt Komunitarju jipprekludi l-applikazzjoni ta' liġi nazzjonali jew prattika ta' l-awtorità fiskali nazzjonali li tirrikjedi l-ittundjar ta' ammont ta' VAT kull meta l-frazzjon ta' l-iżgħar unità tal-valuta in kwistjoni tkun ta' jew iktar minn 0.50 (per eżempju, 0.5 pence għandha tiġi ttundjata għall-eqreb pence sħiħ)?
                        
                     
                           (ii)
                        
                        
                           Id-dritt Komunitarju jirrikjedi li l-persuna taxxabbli tiġi awtorizzata tittondja l-isfel kull ammont ta' VAT li jkun jinkludi frazzjoni ta' l-iżgħar unità tal-valuta li tkun teżisti?
                        
                     
         
               3)
            
            
               F'bejgħ li jkun jinkludi l-VAT, f'liema livell id-dritt komunitarju jirrikjedi li l-ittundjar jiġi applikat għall-iskop li tiġi kkalkulata l-VAT dovuta: fil-livell ta' kull prodott individwali, kull linja ta' prodotti, kull provvista (jekk iktar minn provvista waħda hija inkluża fl-istess basket), kull tranżazzjoni/total tal-basket, kull perjodu ta' kontabbiltà tal-VAT jew xi livell ieħor?
            
         
               4)
            
            
               Ir-risposta għal dawn id-domandi hija effettwata mill-prinċipji tad-dritt Komunitarju ta' trattament ugwali u neutralità fiskali, b'mod partikolari fid-dawl ta' l-eżistenza, fir-Renju Unit, ta' konċessjoni min-naħa ta' l-awtoritajiet fiskali rilevanti li tippermetti lil ċerti negozjanti biss li jittundjaw l-ammonti tal-VAT li għandhom jiġu ddikjarati?
            
         
      (1)  L-Ewwel Direttiva tal-Kunsill 67/227/KEE, tal-11 ta' April 1967, fuq l-armonizazzjoni tal-leġislazzjoni ta' l-Istati Membri dwar it-taxxi fuq il-bejgħ (ĠU L 71, p.1301)
   
      (2)  Is-Sitt Direttiva tal-Kunsill 77/388/KEE, tas-17 ta' Mejju 1977, fuq l-armonizzazzjoni tal-liġijiet ta' l-Istati Membri dwar taxxi fuq id-dħul mill-bejgħ — Sistema komuni ta' taxxa fuq il-valur miżjud: bażi uniformi ta' stima (ĠU L 145, p.1)